कोविड-19 के फैलाव को रोकने के लिए मिजोरम के 10 अन्य जिला मुख्यालयों में मंगलवार से सात दिन का Lockdown लागू कर दिया गया है। हालांकि सोमवार रात को जारी राज्य सरकार के आदेश में Lockdown शब्द का इस्तेमाल नहीं किया गया, लेकिन इसमें कहा गया कि आइजोल नगरपालिका क्षेत्र और 10 अन्य जिला मुख्यालयों में किसी भी निवासी को प्रतिबंध अवधि के दौरान अपने घरों से बाहर नहीं जाना चाहिए, जो 20 अप्रैल को सुबह 4 बजे से 26 अप्रैल को सुबह 4 बजे तक प्रभावी रहेगा ।